### | | | | --- | --- | | | | | --- | | **Byråd** 25. juni 2019 Sagsnr. 710-2018-47392 Dok.nr. 710-2019-128830 Sagsbehandler DPASGE | | 108.                Analyse og udvikling af børnehandicapområdet - Åbent

###

|  |  |
| --- | --- |
| Tidl. politisk behandling | BY, 25.09.18, pkt. 139, BY, 30.04.19, pkt. 60 |
| Forventet sagsgang | BS-U, ØK, BY |
| Lovgrundlag | Lov om Social Service, Forvaltningsloven, Lov om retssikkerhed og administration på det sociale område |

###

**SAGENS INDHOLD**

Byrådet skal i denne sag tage stilling til resultatet af
Ankestyrelsens analyse af Børnehandicaprådgivningens sagsbehandling samt
anbefalinger til at styrke kvaliteten heraf.

Sagen er en opfølgning på Byrådets godkendelse af et
analyse- og udviklingsforløb for Børnehandicapområdet 27. februar 2018.
Formålet med forløbet er at styrke sagsbehandlingen for at øge andelen af
korrekte afgørelser. Dette skal medvirke til, at der i de kommende år sker et
fald i andelen af sager, der hjemvises eller ændres af Ankestyrelsen.

Som en del af forløbet har Byrådet 30. april 2019 vedtaget
en række principper for styrket samarbejde mellem Børnehandicaprådgivningen og
de berørte familier.

Ankestyrelsens analyserapport fra marts 2019 er vedlagt
sagen som bilag.

**VURDERING**

På baggrund af Ankestyrelsens rapport konkluderer Børn og
Skole, at der er en række styrker og udfordringer i forbindelse med den
juridiske behandling af sagerne i [adresse]. Af styrker
fremhæver Ankestyrelsen følgende:

·
God forældreinddragelse og løbende dialog

·
Hurtig iværksættelse af rådgivnings- og vejledningsforløb

·
Gode klagevejledninger i de skriftlige afgørelser.

Udfordringerne ses fx i relation til sagsoplysning,
begrundelse, vejledning, partshøring og overholdelse af sagsbehandlingsfrister.
For at afhjælpe disse gennemfører Ankestyrelsen aktuelt et særligt lærings- og
undervisningsforløb for medarbejderne i [adresse].
Ankestyrelsen udarbejder også en vejledning og tjekliste til sagsbehandlingen.

For at undersøge den kvalitative effekt af forløbet
gennemføres en ny analyse af sagsbehandlingen, når lærings- og
undervisningsforløbet er afsluttet. Ankestyrelsen anbefaler at udskyde denne
til primo 2020. Erfaringer fra bl.a. taskforce-forløb i andre kommuner viser,
at der dermed vil være gået tid nok til, at ny praksis vil være indarbejdet i
sagsbehandlingen. Det betyder, at Byrådets behandling af afrapportering på
forløbet udskydes fra ultimo 2019/primo 2020 til medio 2020, jf. kommissoriet
for forløbet (behandlet af Byrådet 25. september 2019).

Ud over lærings- og undervisningsforløbet samt vejledningen
vurderer Børn og Skole, at der er yderligere behov for udvikling og
kvalitetssikring af området i form af følgende tre indsatsområder:

·
Fortsat dialog og samarbejde med Ankestyrelsen i de kommende år

·
Øget adgang til juridisk sparring for medarbejderne i
Børnehandicaprådgivningen

·
Bedre muligheder for at understøtte samarbejdet med forældrene –
især i de sager, hvor sagsoplysningen og de socialfaglige vurderinger er
særligt tidskrævende, og hvor der er behov for hyppigere kontakt til forældrene
i sagsbehandlingsforløbet.

Et notat, som uddyber ovenstående indsatsområder, er
vedlagt som bilag.

**ØKONOMI**

Børn og Skole vurderer, at indsatsområderne kun i et vist
omfang kan gennemføres inden for den eksisterende budgetramme.

Børn og Skole fremlægger derfor forslag til Budget 2020-2023
vedrørende tiltag, der kan sikre fortsat udvikling og kvalitetssikring inden
for de nævnte indsatsområder.

**INDDRAGELSE**

I analyse- og læringsforløbet inddrages afsluttede sager
fra [adresse]. Det sikrer, at undervisning og sparring af
medarbejderne tager udgangspunkt i borgernes sager og de reelle udfordringer og
behov, der er i behandlingen af disse.

Ankestyrelsens analyse og anbefalinger har været til
administrativ høring i Favrskov Handicapråd. Favrskov Handicapråd bemærker, at
det er positivt, at Børnehandicaprådgivningen gennemfører læringsforløbet med
Ankestyrelsen, og at et godt arbejdsmiljø og høj faglighed skal medvirke til at
fastholde medarbejderne og deres engagement. Samtidig vurderer rådet, at det er
nødvendigt at tilføre området flere ressourcer.

Høringssvaret er vedlagt som bilag.

**INDSTILLING**

Direktøren for Børn og Skole indstiller til Byrådet:

1.
At Byrådet godkender indsatsområderne
for den videre udvikling af kvaliteten af sagsbehandlingen på
børnehandicapområdet.

2.
At forslag til implementering af
indsatsområderne vil indgå i drøftelserne vedrørende Budget 2020-2023.

**BESLUTNING**

***Børne- og Skoleudvalget, 6. juni 2019:***

Fraværende:Ingen

Ad 1. Indstilles godkendt.

Ad 2. Indstilles godkendt, idet det bemærkes, at muligheden
for at registrere overholdelse af sagsbehandlingsfrister skal indgå i forslag
til implementering af indsatsområderne.

***Økonomiudvalget, 18. juni 2019:***

Fraværende:Ziggy Winther

Indstillingen fra Børne- og Skoleudvalget indstilles
godkendt.

**Bilag**

|  |  |
| --- | --- |
| Ankestyrelsen marts 2019: Analyse- og læringsforløb for Børnehandicaprådgivningen i [adresse] | 710-2019-76172 |
| Indsatser til udvikling af sagsbehandlingen på børnehandicapområdet | 710-2019-60646 |
| Favrskov Handicapråd. Høringssvar - Ankestyrelsens analyse af sagsbehandlingen i Børnehandicaprådgivningen | 710-2019-101313 |